# United States Air Force

|  |
| --- |
| United States Air Force |
| Emblém Vojenského letectva USA
Emblém Vojenského letectva USA |
| Krajina |  Spojené štáty |
| Existencia | 1947 – súčasnosť |
| Vznik | 18. september 1947 |
| Typ | vojenské letectvo a protivzdušná obrana |
| Funkcia | ovládanie vzdušného priestoru a kyberpriestoru |
| Veľkosť | 321 444 aktívnych príslušníkov 141 880 civilistov 69 200 rezervistov 105 700 príslušníkov Národnej leteckej gardy 5 047 pilotovaných lietadiel |
| Motto | *Aim High ... Fly-Fight-Win* (*Mier vysoko ... Leť-Bojuj-Vyhraj*) |
| Velitelia | generál David L. Goldfein |
| Nadradené jednotky |  Ministerstvo obrany USA |
| Účasť |
| Vojny | kórejská vojna vietnamská vojna panamská vojna vojna v Perzskom Zálive vojna v Bosne a Hercegovine operácia Deliberate Force vojna v Kosove operácia Allied Force vojna v Afganistane vojna v Iraku vojna v severozápadnom Pakistane vojna v Líbyi vojna proti Islamskému štátu vojna v Afganistane |
| Insígnie |
| Vlajka |  |
| Znak |  **Emblém Ministerstva Vojenského letectva USAZnakLogo „Hapa“ ArnoldaLogo** |
| Vojenská letka |
| Útočné lietadlá | A-10, AC-130 |
| Bombardovacie lietadlá | B-52H, B-1B, B-2 |
| Prieskumné lietadlá | U-2, RC-135, MC-12 Liberty, RQ-1/MQ-1, RQ-4, MQ-9, RQ-170, U-28 |
| Stíhacie lietadlá | F-15C, F-15E, F-16, F-22, F-35A |
| Výcvikové lietadlá | T-6, T-38, T-1, TG-16, T-53, T-41, T-51 |
| Dopravné lietadlá | C-130, C-5, C-17, VC-25, C-32, C-37, C-21, C-12, C-40, CV-22 |
| Vrtuľníky | UH-1N, HH-60 |
| Výcvikové vrtuľníky | UH-1 |

**United States Air Force** (skratka: **USAF**; doslova: *Vojenské letectvo* alebo *Vzdušné sily Spojených štátov*) je leteckou zložkou Ozbrojených síl Spojených štátov (*United States Armed Forces*) a jednou zo šiestich amerických uniformovaných zložiek. Aktívne v ňom slúži 321 444 príslušníkov, 141 880 civilistov, 69 200 rezervistov a 105 700 príslušníkov Národnej leteckej gardy (*Air National Guard*). Vzdušné sily USA a ich predchodcovia sa zúčastnili väčšiny vojnových konfliktov po celom svete.

Vojenské letectvo USA spolupracuje s Kanadským kráľovským letectvom (*Royal Canadian Air Force*, *Aviation royale canadienne*) pri ochrane kontinentálneho vzdušného priestoru v rámci Severoamerického veliteľstva vzdušno-kozmickej obrany (*North American Aerospace Defense Command*, *NORAD*).

Súčasné Vzdušné sily USA boli vytvorené Zákonom o národnej bezpečnosti z roku 1947, pričom za deň ich oficiálneho vzniku sa považuje 18. september 1947. Veliteľom amerického vojenského letectva je náčelník štábu letectva. Náčelník štábu letectva je štvorhviezdičkový generál menovaný prezidentom, ktorý je zároveň jedným z piatich náčelníkov Spojeného generálneho štábu a tiež slúži ako poradca pre prezidenta, Národného bezpečnostného zhromaždenia (NSC), ministra obrany a ministra vojenského letectva. Od svojho vzniku sa organizačná štruktúra amerického vojenského letectva neustále mení v reakcii na svetové udalosti a politický vývoj vo svete, v USA a kvôli potrebám národnej obrany. Vzdušné sily USA sa členia na 10 hlavných veliteľstiev (*Major Command*, *MAJCOM*). Každé hlavné veliteľstvo sa zodpovedá ministrovi obrany prostredníctvom náčelníka generálneho štábu letectva. Niektoré z nich podporujú aj spojené bojové veliteľstvá alebo podriadené veliteľstvá tým spôsobom, že im poskytujú detašované letecké jednotky (C-NAF). Hlavné veliteľstvá sa ďalej delia na kombinované vzdušné sily (NAF), krídla, skupiny, letky a roje.

## Názov

* Vzduchoplavecká divízia Spojovacieho zboru Spojených štátov (*Aeronautical Division, U.S. Signal Corps*) (1. august 1907 – 18. júl 1914)
* Letecká sekcia Spojovacieho zboru Spojených štátov (*Aviation Section, U.S. Signal Corps*) (18. júl 1914 – 20. máj 1918)
* Divízia vojenského vzduchoplavectva (*Division of Military Aeronautics*) (20. máj 1918 – 24. máj 1918)
* Armádna letecká služba Spojených štátov (*United States Army Air Service*) (24. máj 1918 – 2. júl 1926)
* Armádny letecký zbor Spojených štátov (*United States Army Air Corps*) (2. júl 1926 – 9. marec 1942\*\*)
* Armádne vzdušné sily USA (*United States Army Air Forces*) (20. jún 1941 – 18. september 1947\*\*)
* Vojenské letectvo Spojených štátov (*United States Air Force*) (18. september 1947 – súčasnosť)

* \*\* Armádny letecký zbor Spojených štátov (*United States Army Air Corps*) sa 20. júna 1941 stal podriadenou časťou Armádnych vzdušných síl USA (*United States Army Air Forces*). Aj keď bol zbor ako organizácia zrušený 9. marca 1942, napriek tomu zostal až do 18. septembra 1947 ako jedna zo zložiek Armády Spojených štátov (*United States Army*).

## Súčasná situácia

Vojenské letectvo Spojených štátov je jedným z najväčších na svete. Napriek tomu aj tieto vzdušné sily bojujú so svojim obmedzeným rozpočtom pri naplňovaní operačných, ale aj modernizačných snáh. V reakcii na potrebu doplnkových informácií v boji proti povstalcom v Iraku a Afganistane rozšírilo USAF nasadenie diaľkovo ovládaných bezpilotných lietadiel, čím zároveň vznikla potreba nového personálu, jeho výcviku k ovládaniu, ale aj údržbe týchto strojov.

Napriek tomu, že stealth stíhacie lietadlo F-22 Raptor nebolo nasadené v operáciách v Iraku, Afganistane a Líbyi, je v súčasnosti pravidelne nasadzované v Paficiku pri podpore leteckého expedičného zboru a jeho potrieb. Vzdušné sily USA zaviedli do výzbroje svoj 160. stroj F-22 v máji 2010, pričom výroba tohto lietadla piatej generácie je ohraničená množstvom 187 kusov. Napriek tomu zaviedli do výzbroje aj lietadlá F-35 Lightning II. Nehľadiac na tieto problémy, americké letectvo postupne vyradilo z prevádzky 254 lietadiel ako súčasť reštrukturalizácie letectva. V máji 2010 zverejnený rozpočet na rok 2011 pre letectvo počítal s vyradením ďalších 59 strojov vrátane 28 kusov C-130E a 17 kusov C-5A. Nedávno ukončená štúdia o požadovanej schopnosti mobility (*MCRS*) vyústila do nového operačného plánu pre nasadenie flotily strojov C-17 v počte 223 kusov a C-5 v počte 89 kusov vrátane 52 plne modernizovaných strojov C-5M. Aj napriek tomu, že C-5A nedostali nové motory alebo iné úpravy súvisiace s programom rozširovania spôsobilosti a inštalácie nových motorov (*RERP*), nemodernizovaným strojom bola vymenená avionika. V súčasnosti americké letectvo prevádzkuje 55 kusov strojov C-5. Medzitým armádni plánovači schválili nákup 10 dodatočných strojov C-17A, pričom celkové množstvo týchto strojov zvýšili na 233 kusov. Po vyradení strojov verzie C-130E disponuje taktické transportné letectvo Vzdušných síl USA 365 kusmi C-130H/J a 2 kusmi CN-235.

Implementácia posledných rozhodnutí programu na presun a uzatváranie leteckých základní (*BRAC*) z roku 2005 bola ukončená. Všetky zvyšné letky amerického letectva, ktoré podliehali tomuto rozhodnutiu boli deaktivované do 30. septembra 2011. V rámci tohto programu vytvorili Vojenské námorníctvo Spojených štátov (*United States Navy*) a Armáda Spojených štátov (*United States Army*) tzv. spoločné základne (*joint bases*). Tento krok skonsolidoval operačné funkcie, ktoré boli predtým duplikované.

## Organizačná štruktúra

### Administratívna organizácia

Ministerstvo Vojenského letectva Spojených štátov (*United States Department of the Air Force*) je jedným z troch hlavných vojenských ministerstiev, patriacich pod ministerstvo obrany, ktoré riadi civilný minister vojenského letectva, ktorý je pod dohľadom a kontrolou ministra obrany. Hlavné veliteľstvo vojenského letectva je najvyšším riadiacim stupňom velenia.

#### Centrály vojenského letectva

* **Ministerstvo Vojenského letectva Spojených štátov** (*United States Department of the Air Force*), Pentagón, Arlington County, Virgínia
* **Štáb letectva** (*Air Staff*), Pentagón, Arlington County, Virgínia

#### Hlavné veliteľstvá vojenského letectva

* **Veliteľstvo vzdušného boja** (*Air Combat Command*, *ACC*), Langleyova-Eustisova spoločná základňa, Virgínia
	+ **Prvá letecká armáda** (*First Air Force*), Tyndallova základňa vojenského letectva, Panama City, Florida
	+ **Deviata letecká armáda** (*Ninth Air Force*), Shawova základňa vojenského letectva, Sumter, Južná Karolína
	+ **Dvanásta letecká armáda** (*Twelfth Air Force*), Davisova-Monthanova základňa vojenského letectva, Tucson, Arizona
	+ **Šestnásta letecká armáda** (*Sixteenth Air Force*), Spoločná základňa San Antonio, Texas
	+ **Centrálne veliteľstvo Vojenského letectva Spojených štátov** (*United States Air Forces Central Command*), Shawova základňa vojenského letectva, Južná Karolína
	+ **Stredisko vzdušného boja Vojenského letectva Spojených štátov** (*United States Air Force Warfare Center*), Nellisova základňa vojenského letectva, Nevada
	+ **Stredisko sieťovej integrácie vojenského letectva** (*Air Force Network Integration Center*), Scottova základňa vojenského letectva, Illinois
* **Veliteľstvo leteckej výuky a výcviku** (*Air Education and Training Command*, *AETC*), Spoločná základňa San Antonio, Texas
	+ **Druhá letecká armáda** (*Second Air Force*), Keeslerova základňa vojenského letectva, Biloxi, Mississippi
	+ **Devätnásta letecká armáda** (*Nineteenth Air Force*), Spoločná základňa San Antonio, Texas
	+ **Letecká univerzita** (*Air University*), Maxwellova-Gunterova základňa vojenského letectva, Montgomery, Alabama
	+ **59. zdravotnícke krídlo** (*59th Medical Wing*), Spoločná základňa San Antonio, Texas
	+ **Náborová služba vojenského letectva** (*Air Force Recruiting Service*), Spoločná základňa San Antonio, Texas
* **Veliteľstvo globálneho úderu vojenského letectva** (*Air Force Global Strike Command*, *AFGSC*), Barksdaleova základňa vojenského letectva, Louisiana
	+ **Ôsma letecká armáda** (*Eighth Air Force*), Barksdaleova základňa vojenského letectva, Louisiana
	+ **Dvadsiata letecká armáda** (*Twentieth Air Force*), Francis E. Warrenova základňa vojenského letectva, Cheyenne, Wyoming
* **Veliteľstvo vojenského letectva pre zásobovanie a obstarávanie** (*Air Force Materiel Command*, *AFMC*), Wrightových-Pattersonova základňa vojenského letectva, Dayton, Ohio
	+ **Stredisko riadenia životného cyklu vojenského letectva** (*Air Force Life Cycle Management Center*), Wrightových-Pattersonova základňa vojenského letectva, Dayton, Ohio
	+ **Skúšobné stredisko vojenského letectva** (*Air Force Test Center*), Edwardsova základňa vojenského letectva, Palmdale, Kalifornia
	+ **Stredisko jadrových zbraní vojenského letectva** (*Air Force Nuclear Weapons Center*), Kirtlandova základňa vojenského letectva, Albuquerque, Nové Mexiko
	+ **Výskumné laboratórium vojenského letectva** (*Air Force Research Laboratory*), Wrightových-Pattersonova základňa vojenského letectva, Dayton, Ohio
* **Veliteľstvo záloh vojenského letectva** (*Air Force Reserve Command*, *AFRC*), Robinsova základňa vojenského letectva, Georgia
	+ **Štvrtá letecká armáda** (*Fourth Air Force*), Marchova záložná letecká základňa, Kalifornia
	+ **Tenth Air Force** (*Tenth Air Force*), Námorná letecká základňa a spoločná záložná základňa Fort Worth, Texas
	+ **Dvadsiata druhá letecká armáda** (*Twenty-Second Air Force*), Dobbinsova záložná letecká základňa, Marietta, Georgia
	+ **Stredisko záložného leteckého personálu** (*Air Reserve Personnel Center*), Buckleyho základňa vojenského letectva, Aurora, Colorado
* **Veliteľstvo špeciálnych operácií vojenského letectva** (*Air Force Special Operations Command*, *AFSOC*), Hurlburtovo letisko, Florida
	+ **Výcvikové stredisko špeciálnych operácií** (*Special Operations Training Center*), Hurlburtovo letisko, Mary Esther, Florida
* **Veliteľstvo leteckej prepravy vojenského letectva** (*Air Mobility Command*, *AMC*), Scottova základňa vojenského letectva, Belleville, Illinois
	+ **Osemnásta letecká armáda** (*Eighteenth Air Force*), Scottova základňa vojenského letectva, Belleville, Illinois
	+ **Expedičné stredisko Vojenského letectva Spojených štátov** (*United States Air Force Expeditionary Center*), McGuireova-Dixova-Lakehurstova spoločná základňa, New Jersey
* **Vzdušné sily Spojených štátov v Európe – Vzdušné sily Afrika** (*United States Air Forces in Europe – Air Forces Africa*, *USAFE-AFAFRICA*), Letecká základňa Ramstein, Nemecko
	+ **Tretia letecká armáda** (*Third Air Force*), Letecká základňa Ramstein, Nemecko
* **Tichomorské vzdušné sily** (*Pacific Air Forces*, *PACAF*), Spoločná základňa Pearl Harbor-Hickam, Havaj
	+ **Piata letecká armáda** (*Fifth Air Force*), Letecká základňa Jokota, Japonsko
	+ **Siedma letecká armáda** (*Seventh Air Force*), Letecká základňa Osan, Kórejská republika
	+ **Jedenásta letecká armáda** (*Eleventh Air Force*), Elmendorfova-Richardsonova spoločná základňa, Anchorage, Aljaška
* **Národná letecká garda** (*Air National Guard*, *ANG*)
	+ **Prvá letecká armáda** (*First Air Force*), Tyndallova základňa vojenského letectva, Panama City, Florida
	+ **Stredisko pripravenosti Národnej leteckej gardy** (*Air National Guard Readiness Center*), Andrewsova spoločná základňa, Maryland
	+ **Výcvikové a vzdelávacie stredisko Národnej leteckej gardy I. G. Browna** (*I.G. Brown Air National Guard Training and Education Center*), McGhee Tysonova základňa Národnej leteckej gardy, Knoxville, Tennessee

## Lietadlový park

| Lietadlo | Fotografia | Krajina pôvodu | Úloha | Verzia | V službe | Poznámky |
| --- | --- | --- | --- | --- | --- | --- |
| Stíhacie lietadlá |
| McDonnell Douglas F-15 Eagle |  |   USA | stíhač na vybojovanie vzdušnej nadvlády | F-15C | 159 | 18 strojov F-15C bolo vybavených AESA radarom APG-63(V)2. |
| McDonnell Douglas F-15E Strike Eagle |  |   USA | viacúčelové stíhacie lietadlo | F-15E | 257 | Do marca 2013 bolo 8 strojov F-15E vybavených AESA radarom AN/APG-82(V)1, celkovo sa plánuje takto zmodernizovať 217 stíhačiek. Táto modernizácia by mala udržať stroje F-15 v službe do roku 2035. |
| General Dynamics F-16 Fighting Falcon |  |   USA | viacúčelové stíhacie lietadlo | F-16C | 803 | F-16C majú byť postupne nahradené strojmi F-35A. |
| Lockheed Martin/Boeing F-22 Raptor |  |   USA | stíhač na vybojovanie vzdušnej nadvlády | F-22A | 178 | 149 lietadiel bolo zmodernizovaných na úroveň Block 3.1, v rámci ktorej boli integrované bomby typu JDAM a SDB. |
| Lockheed Martin F-35 Lightning II |  |   USA | viacúčelové stíhacie lietadlo | F-35A | 45 | F-35A by mali dosiahnuť počiatočné operačné schopnosti do augusta 2016 a plné operačné schopnosti do roku 2022. Celkové objednávky pre USAF zatiaľ predstavujú 130 strojov F-35A. |
| Bojové lietadlá |
| Fairchild A-10 Thunderbolt II |  |   USA | lietadlo priamej podpory pozemných vojsk | A-10C | 291 | A-10C majú byť postupne nahradené strojmi F-35A. |
| Lockheed AC-130 |  |   USA | bojové lietadlo | AC-130J

---

AC-130U/W | 1

---

28 |  |
| Bombardovacie lietadlá |
| Rockwell B-1 Lancer |  |   USA | strategický bombardér | B-1B | 60 |  |
| Northrop Grumman B-2 Spirit |  |   USA | strategický bombardér | B-2A | 20 |  |
| Boeing B-52 Stratofortress |  |   USA | strategický bombardér | B-52H | 77 | Bombardéry majú napriek kritike zostať v prevádzke až do roku 2045. |
| Dopravné lietadlá |
| Lockheed C-5 Galaxy |  |   USA | strategické dopravné lietadlo | C-5A/B/C/M | 55 | Väčšina lietadiel C-5A bolo vyradených z prevádzky, pričom niekoľko zostávajúcich C-5A spolu so všetkými C-5B a C-5C je potrebné modernizovať na verziu C-5M Supergalaxy. |
| Boeing C-17 Globemaster III |  |   USA | strategické dopravné lietadlo | C-17A | 222 |  |
| Lockheed C-130 Hercules |  |   USA | taktické dopravné lietadlo | C-130H | 261 | C-130E boli vyradené zo služby. |
| Lockheed Martin C-130J Super Hercules |  |   USA | taktické dopravné lietadlo | C-130J | 104 |  |
| CASA/IPTN CN-235 |  |   Španielsko   Indonézia | taktické dopravné lietadlo | CN-235 | 2 |  |
| Dornier 328 |  |   USA | dopravné lietadlo (pre cestujúcich) | C-146A | 18 |  |
| PZL M28 Skytruck |  |   Poľsko | dopravné lietadlo (pre cestujúcich) | C-145A | 7 |  |
| Beechcraft 1900 |  |   USA | dopravné lietadlo (pre cestujúcich) | C-12J | 3 |  |
| CASA C-212 Aviocar |  |   Španielsko | dopravné lietadlo (pre cestujúcich) | C-41A | 1 |  |
| Cessna 208 Caravan |  |   USA | dopravné lietadlo (pre cestujúcich) | UC-27B | 2 |  |
| de Havilland Canada DHC-6 Twin Otter |  |   Kanada | lietadlo armádneho parašutistického tímu | UV-18 | 4 |  |
| Gulfstream III/IV |  |   USA | dopravné lietadlo (pre cestujúcich) | C-20A/B/C/F | 7 |  |
| Beechcraft C-12 Huron |  |   USA | dopravné lietadlo (pre cestujúcich) | C-12 | 25 |  |
| Learjet 35 |  |   USA | doprava VIP | C-21A | 31 |  |
| Fairchild Swearingen Metroliner |  |   USA | dopravné lietadlo (pre cestujúcich) | C-26A | 1 |  |
| Pilatus PC-12 |  |   Švajčiarsko | dopravné lietadlo (pre cestujúcich) | U-28A | 20 |  |
| Lietadlá špeciálneho určenia |
| Boeing E-3 Sentry |  |   USA | lietadlo včasnej výstrahy a riadenia | E-3B/C/G | 30 |  |
| Northrop Grumman E-8 Joint STARS |  |   USA | lietadlo velenia a riadenia, radarové prieskumné lietadlo | E-8C | 16 |  |
| Boeing E-4 |  |   USA | lietadlo velenia a riadenia | E-4B | 4 |  |
| Boeing C-32 |  |   USA | prieskumné lietadlo | C-32B | 2 |  |
| De Havilland Canada Dash 8 |  |   USA   Kanada | prieskumné lietadlo | E-9A | 5 |  |
| Lockheed EC-130 |  |   USA | lietadlo pre rádioelektronický boj | EC-130H

---

EC-130J | 14

---

7 |  |
| Bombardier Global Express |  |   USA | lietadlo pre komunikačné spojenie | E-11A | 4 |  |
| Lockheed HC-130 |  |   USA | záchranné lietadlo | HC-130J

---

HC-130N | 14

---

17 |  |
| Boeing KC-135 |  |   USA | prieskumné lietadlo | KC-135R | 1 |  |
| Beechcraft C-12 Huron |  |   USA | prieskumné lietadlo | MC-12W | 53 |  |
| Fairchild Swearingen Metroliner |  |   USA | prieskumné lietadlo | RC-26B | 11 |  |
| Boeing OC-135B Open Skies |  |   USA | prieskumné lietadlo | OC-135 | 2 |  |
| Pilatus PC-12 |  |   Švajčiarsko | prieskumné lietadlo | U-28 | 16 |  |
| Boeing RC-135 |  |   USA | lietadlo elektronického prieskumu | RC-135 | 21 |  |
| Lockheed U-2 |  |   USA | prieskumné lietadlo | U-2S | 26 |  |
| Lockheed WC-130 |  |   USA | lietadlo pre prieskum počasia | WC-130J | 10 |  |
| Boeing WC-135 Constant Phoenix |  |   USA | lietadlo pre prieskum počasia | WC-135C/W | 2 |  |
| McDonnell Douglas KC-10 Extender |  |   USA | tankovacie lietadlo | KC-10 | 59 |  |
| Boeing KC-135 Stratotanker |  |   USA | tankovacie lietadlo | KC-135R/T | 397 |  |
| Boeing KC-46 Pegasus |  |   USA | tankovacie lietadlo | KC-46A | 13 |  |
| Lockheed MC-130 |  |   USA | tankovacie lietadlo | MC-130H/P

---

MC-130J | 24

---

30 |  |
| Cvičné lietadlá |
| Northrop Grumman E-8 Joint STARS |  |   USA | cvičné lietadlo | E-8C | 1 |  |
| Diamond DA20 |  |   Rakúsko | cvičné lietadlo |  | 50 |  |
| Diamond DA40 |  |   Rakúsko | cvičné lietadlo | T-52A | 2 |  |
| McDonnell Douglas F-15 Eagle |  |   USA | stíhač na vybojovanie vzdušnej nadvlády | F-15D | 33 |  |
| General Dynamics F-16 Fighting Falcon |  |   USA | viacúčelové stíhacie lietadlo | F-16D | 154 |  |
| Boeing KC-46 Pegasus |  |   USA | cvičné lietadlo | KC-46A | 6 |  |
| Lockheed Martin F-35 Lightning II |  |   USA | viacúčelové stíhacie lietadlo | F-35A | 26 |  |
| Cirrus SR20 |  |   USA | cvičné lietadlo | T-53A | 25 |  |
| Beechcraft T-6 Texan II |  |   USA | cvičné lietadlo | T-6A | 449 |  |
| Northrop T-38 Talon |  |   USA | cvičné lietadlo | T-38A/C | 480 |  |
| Lockheed U-2 |  |   USA | cvičné lietadlo | TU-2S | 5 |  |
| Vrtuľníky |
| Bell Boeing V-22 Osprey |  |   USA | dopravný konvertoplán | CV-22B | 42 |  |
| Sikorsky HH-60 Pave Hawk |  |   USA | dopravný vrtuľník | HH-60G/U/W/MH-60G | 100 |  |
| Bell UH-1N Twin Huey |  |   USA | viacúčelový vrtuľník | UH-1N | 59 |  |
| Bell UH-1 Iroquois |  |   USA | cvičný vrtuľník | TH-1H | 37 |  |
| Bezpilotné lietadlá |
| Northrop Grumman RQ-4 Global Hawk |  |   USA | bezpilotné prieskumné lietadlo | RQ-4A/B/C | 37 |  |
| General Atomics MQ-9 Reaper |  |   USA | bezpilotné lietadlo | MQ-9B | 163 |  |
| Lockheed Martin RQ-170 Sentinel |  |   USA | bezpilotné lietadlo | RQ-170 | neznámy počet |  |
| QF-16 |  |   USA | cvičný bezpilotný cieľ | QF-16 | 6 | Vyradené lietadlá upravené na diaľkovo ovládané bezpilotné stroje, ktoré slúžia ako cvičné ciele pre protilietadlové zbrane a radary. Celkovo chce USAF obstarať 126 strojov. Lietadlá nahradili QF-4E Phantom II, ktorý vzlietol poslednýkrát 17. augusta 2016. |
| Puma AE |  |   USA | bezpilotné hliadkové lietadlo |  | neznámy počet |  |

## Referencie

## Literatúra

* *Ian Allan pulishing, European edition Vol. 11, No. 8, Combat Aircraft monthly, USAF special issue*.

## Pozri aj

* Hodnosti príslušníkov USAF

## Iné projekty

Commons* Commons ponúka multimediálne súbory na tému **United States Air Force**

## Externé odkazy

* Oficiálna stránka (po anglicky)

|  |  |
| --- | --- |
|  | Letecký portál |